open-index/open-wikipedia-markdown huggingface dataset:
Movemento de base

***Grassroots*** (pronunciación en inglés:  /ˈgrɑːsruːts/; lit. 'raíz de céspede', fig. 'fundamental', 'de base') é unha forma de asociación, constituída polos membros dunha comunidade. Implica que a creación do movemento e o apoio do grupo é natural e espontáneo, destacando as diferenzas con comunidades promovidas polas estruturas de poder. Un termo similar en galego é **asociación de base** ou **movemento de base**. 

## Diferentes contextos xeográficos
Nos Estados Unidos, onde teñen a súa orixe, os movementos *Grassroots* existen a nivel local, con voluntarios na comunidade que doan o seu tempo para apoiar un partido político local que máis tarde apoiará un partido a nivel nacional. Por exemplo, un movemento deste tipo anima a rexistrar votantes para un partido político determinado. 

## Termo 
En xeral, o termo tradicionalmente empregado en galego para os movementos *grassroots* é **base** ou **bases**. O termo en inglés ten un oposto a *Grassroots* (herba ou céspede de raíz, figuradamente o que está a ras de chan) que é *Astroturfing*, termo derivado de AstroTurf, unha popular marca de herba artificial, para sinalar un tipo de propaganda que pretende ser pasada por un movemento de base. 

## Técnicas
Os *grassroots* organízanse e crean grupos de presión de varias formas:
* Albergando reunións en locais e realizando congresos anuais e/ou xerais
* Colocando carteis e anuncios
* Falando coa xente pola rúa
* Pedindo sinaturas
* Obtendo cartos e donativos para campañas
* Colocando mesas de información polas rúas
* Organizando manifestacións
* Pedindo opinións á poboación que serán tidas en conta despois
* Todas elas, formas variadas de aplicación do concepto *"Do It Yourself",* co que está relacionado.

## Véxase tamén 
### Outros artigos 
*Rede social
### Ligazóns externas 
*Apoio á Comunidade Estratexia para que as tropas americanas volvan á casa. Debra Stein.
*Manual do cidadán   Guía para a organización de Grassroots.
Frogn

**Frogn** é un concello do condado de Akershus, limita ó norte co concello de Nesodden, ó leste co de Ås, ó sur co de Vestby e ó oeste co fiorde de Oslo. O centro administrativo é a cidade de Drøbak.
miniatura|300px|esquerda|Igrexa de Frogn
Organización sen fins lucrativos

Unha **organización sen ánimo de lucro** (**OSAL**), tamén denominada unha **organización non lucrativa** (**ONL**) ou unha **organización sen fins de lucro** (**OSFL**) é unha entidade cuxo fin non é a consecución dun beneficio económico. Adoitan ter a figura xurídica de asociación, fundación, mutualidade ou cooperativa (as cooperativas poden ter ou carecer de ánimo de lucro) e polo xeral reinvisten o excedente da súa actividade en obra social.

## Véxase tamén 
### Outros artigos 
* Organización non gobernamental
Misofilia

A **misofilia** é unha parafilia consistente nun interese e desexo patolóxicos polas cousas sucias.

## Características 
As prácticas misófilas poden consistir en mastigar, ulir, vestir ou realizar algunha acción con cousas ou persoas sucias. Os misófilos senten excitación por atoparse coa parella nun estado de sucidade. A misofilia catalógase coma un tipo de fetichismo.

Psicanaliticamente a misofilia interprétase como unha fixación na fase anal ou como unha regresión a ela.

## Notas 
## Véxase tamén 
### Outros artigos 
* Parafilia
* Sexualidade
Turner Classic Movies

**Turner Classic Movies** (**TCM**) é unha rede de canles de televisión de pagamento especializada na emisión de filmes de cinema, especialmente de cinema clásico e cinema de Hollywood gravado dende os inicios do cinema ata a actualidade. Pertence a Turner Broadcasting System, que á súa vez forma parte da multinacional Time Warner.

## Véxase tamén 
### Ligazóns externas 
* TCM Estados Unidos .
* TCM España .
TV.com

**TV.com** foi un sitio web propiedade de CNET Networks. O sitio alberga contido sobre os programas e canles de televisión e tamén alberga información sobre a radio dos Estados Unidos, Reino Unido, Canadá, Australia, Xapón, e de Irlanda. Ofrece unha guía de televisión, noticias, comentarios, fotos, tráileres e anuncios de televisión.

O sitio é parte de *CNET Networks Entertainment Family* e está afiliado con outros sitios webs (GameFAQs, GameSpot, MP3.com, e FilmSpot).

Os usuarios poden ter unha páxina de usuario persoal no sitio web e unha lista de seguimento. Os usuarios poden contribuír á web mediante a adición de información sobre os últimos detalles de episodios xa emitidos.

TV.com proporciona descricións, unha listaxe de programas emitidos en televisión. Nestas guías pódense atopar sinopses, notas, curiosidades, citas etc. Esta información depende da cantidade que acheguen os mesmos usuarios.

## Véxase tamén 
### Ligazóns externas 
*Páxina web
AllMovie

**AllMovie** (anteriormente **All Movie Guide**) é unha base de datos *online* comercial sobre estrelas do cinema, filmes e programas de televisión. Forma parte do grupo All Media Guide.

## Véxase tamén 
### Outros artigos 
* Allmusic 
* Allgame

### Ligazóns externas 
* Sitio oficial
Bandeira de Polonia

A **bandeira de Polonia** (en polaco: *Flaga Polski*) é oficialmente a bandeira do Estado dende o 1 de agosto de 1919.

## Descrición 
Está formada por dúas franxas horizontais de iguais dimensións. A franxa superior é de cor branca e a inferior é vermella. Posúe unhas proporcións de 5:8. Existe unha versión co escudo nacional, a bandeira de Estado, que se utiliza no estranxeiro como bandeira das representacións diplomáticas e que é tamén a bandeira da mariña mercante.

As cores da bandeira de Polonia proveñen do escudo nacional: a parte branca representa á Aguia Branca e a parte vermella a cor do campo do escudo. As súas orixes remóntanse ao século XIII, cando a aguia branca foi fixada sobre unha superficie vermella polos príncipes da dinastía dos Piastas. O branco e o vermello comezaron a aparecer nos escudos, estandartes e guións da cabalería, pasando a figurar nas bandeiras militares.

## Outras bandeiras 

Ficheiro:Flaga z godlem Rzeczypospolitej Polskiej.PNG|23px Pavillón do Estado
Ficheiro:Flag of Poland.svg|Bandeira (branco)
Ficheiro:State Flag of Poland.svg|Pavillón do Estado (branco)
Ficheiro:Naval Ensign of Poland.svg|23px Pavillón naval
Ficheiro:POL navy airfields flag IIIRP.svg|Base aérea naval
Ficheiro:Military ensign of Vistula Flotilla of Congress Poland.svg|23px|Bandeira histórica Reino do Congreso

## Véxase tamén 
### Outros artigos 
* Bandeira de Mónaco
* Bandeira de Indonesia

### Ligazóns externas 
*
American Dad!

***American Dad!*** é unha serie de animación estadounidense para adolescentes e adultos. Foi creada por Seth MacFarlane (tamén creador de *Family Guy),* Mike Barker e Matt Weitzman para a canle FOX. Nos Estados Unidos, estreouse o 6 de febreiro de 2005.

## Argumento
A historia céntrase na vida de Stan Smith, un axente da CIA que vive coa súa familia en Langley (Virxinia).

## Personaxes 
* **Staniel "Stan" Smith** é o protagonista da serie. É un pai de familia republicano, conservador e altamente paranoico e patriótico que traballa na CIA.
* **Francine Smith** é a muller de Stan. Manifesta unha personalidade submisa cara ao seu marido, que ás veces rompe bruscamente.
* **Hayley Dreamsmasher Smith** é a filla máis vella, de 18 anos. Ten un pensamento moi liberal e pacifista, que contrasta radicalmente coas ideas de seu pai.
* **Steven Anita "Steve" Smith** é o fillo máis novo, de 14 anos. No instituto relaciónase principalmente con Snot (o seu mellor amigo), Barry (un compañeiro obeso) e Toshi (un estudante xaponés). Representa o estereotipo de "nerd".
* **Roger Smith** é un alieníxena que lle salvou a vida a Stan na Área 51. En agradecemento, Stan permite que se esconda do goberno na súa casa. Ten un carácter violento e impulsivo, que reflicte disfrazándose de numerosos personaxes e creando mundos propios para cada un.
* **Klaus Heißler** é un peixe co cerebro dun esquiador olímpico da Alemaña Oriental.

## Elenco
Escudo de Polonia

O **escudo de Polonia** consiste dunha aguia branca coroada sobre un escudón vermello. En Polonia comunmente chámase ao escudo *Aguia Branca* (en polaco *Orzeł Biały*), sempre en maiúscula. Cómpre notar que en heráldica non existe a cor *branca*: cando algo é desa cor dise que é *prata*, así como non é *amarelo* senón *ouro*. De todos os xeitos, a aguia polaca é a única que é recoñecida como branca e non prateada.

Pénsase que é unha aguia de cola branca, aínda que o deseño tan estilizado fai imposible determinar especificamente de que especie de aguia se trata.

## Significado 
Segundo a lenda, a Aguia Branca orixinouse cando Lech, o fundador mítico de Polonia, viu un niño de aguia branca e, considerándoo un bo augurio, fundou a cidade de Gniezno (*gniazdo* significa *niño*). No intre no que a aguia despregou as súas ás e elevouse cara ao ceo, un raio do sol vermello do poñente caeu nas súas ás, de xeto que pareceron douradas; polo demais era enteiramente branca.

## Historia 
[miniatura|150px|Escudo da [República Popular Polaca (1945-1989)]] 
Os primeiros rexistros que se teñen da Aguia Branca son os obxectos de ouro atopados polos nazis nun histórico pobo pólaco, Biscupin, durante a ocupación do territorio de Polonia durante a segunda guerra mundial. Tamén son rexistro da mesma as moedas acuñadas durante o reinado do rei Bolesław Chrobry, nese momento como escudo de armas da dinastía Piast. Przemysł II introduciuna como símbolo nacional.

A versión actual da aguia foi instaurada por unha emenda constitucional en 1927. En 1945, o novo goberno comunista eliminou a coroa da cabeza da aguia ao ser un símbolo monárquico e contrario á igualdade que propugnaba o novo Estado socialista. Adicionalmente se substituíron as escarapelas das súas ás por estrelas. En 1990 volveuse a colocar a coroa; a versión actual é basicamente a mesma de 1927, con algúns retoques cosméticos menores.

## Véxase tamén 
### Outros artigos 
* Bandeira de Polonia
* Zloty
* Varsovia
Economía de Arabia Saudita

A **economía da Arabia Saudita** está baseada na extracción do petróleo cun forte control gobernamental sobre as principais actividades económicas. Arabia Saudita é o país do mundo coas maiores reservas de petróleo xa descubertos (máis do 20% do total mundial), é o maior exportador de petróleo do mundo e ten papel de liderado na OPEP. O sector petrolífero é responsable por preto de 75% das ganancias, 45% do PIB e 90% das receitas das exportacións.

Uns 40% do produto interno bruto viñan do sector privado, pero país ten estimulado a expansión deste, coa intención de diversificar a súa economía e empregar máis nacionais. Os intentos de diversificar pasan polos sectores de xeración de enerxía, telecomunicacións, exploración de gas natural e petroquímica. O país emprega aproximadamente 6 millóns de estranxeiros, especialmente nos sectores de petróleo e servizos, mentres o goberno intenta reducir o desemprego entre os nacionais.

## Notas
Economía de Timor Leste

A economía do Timor Leste enfronta unha serie de problemas no seu intento de reconstrución logo da devastación sufrida polo país ao buscar a súa independencia. A diminución da axuda internacional conduciu a unha redución do Produto Interno Bruto entre o 2003 e o 2004.

## Véxase tamén 
### Outros artigos 
* Pataca timorense

## Notas
Calado

[miniatura|dereita|Marcas de calado na proa do [Casco (navío)|casco dun navío.]]
O **calado** dun corpo é a diferenza entre a súa parte máis somerxida e o nivel que acada a auga no corpo, polo tanto pódese definir como a altura dun corpo somerxida nun líquido, xeralmente aplicado a barcos, bateas, boias e demais obxectos marítimos ou fluviais na auga.

Este calado dependerá da densidade do líquido, da superficie na que o corpo toca co líquido e da densidade do corpo principalmente. Por estas razóns mentres que un petroleiro, por exemplo, leva varios metros de barco afundidos, unha lancha planeadora apenas leva uns centímetros.

## Descrición 
Os barcos adoitan levar escalas métricas (con números, cada separación son 10&nbsp;cm) ou en sistema inglés (en letras, cada unha é un pé) de unidades nos costados de proa e popa. Nas cales é posíbel visualizar o nivel ao que está a embarcación e detectar algún tipo de problema ou diferenzas de calados (trimado).

Tamén falamos de calado ao referirnos á diferenza entre o leito fluvial ou mariño e a superficie da auga, e xeralmente mídese con baixamar para coñecer o calado máximo dos corpos que poden pasar por esa ruta. Polo tanto o calado inflúe moito no desenvolvemento dos portos, xa que a maior calado maiores serán os barcos que poidan entrar e polo tanto máis florecente será a industria dese porto.
O retrato de Dorian Gray

***O retrato de Dorian Gray*** (en ) é unha novela filosófica do autor irlandés Oscar Wilde, publicada no ''Lippincott's Monthly Magazine* o 20 de xuño de 1890.

## Argumento 
A novela conta a historia dun mozo chamado Dorian Gray, retratado polo artista Basil Hallward, quen queda enormemente impresionado pola beleza física de Dorian e comeza a emperrecharse con el, crendo que esta beleza é a responsable da nova forma que toma a súa arte. Parolando no xardín de Basil, Dorian coñece a Lord Henry Wotton, un amigo de Basil, e comeza a cativarse pola visión do mundo de Lord Henry. Expondo un novo tipo de hedonismo, Lord Henry indica que "o único que paga a pena na vida é a beleza, e a satisfacción dos sentidos".

Ao darse conta de que un día a súa beleza desvanecerase, Dorian desexa ter sempre a idade de cando lle pintou no cadro Basil. O desexo de Dorian cúmprese, mentres el mantén para sempre a mesma aparencia do cadro, a figura nel retratada envellece por el. A súa procura do pracer lévao a unha serie de actos de libertinaxe e perversión; pero, o retrato serve como un recordatorio dos efectos de cada un dos actos cometidos sobre a súa alma, con cada pecado sendo exposto como unha desfiguración do seu rostro ou a través dun signo de envellecemento.

## Temática 
*O retrato de Dorian Gray* parte do argumento universal da eterna mocidade; no entanto, o verdadeiro tema central da novela é o narcisismo, xa que o personaxe principal posúe unha excesiva admiración en por si, ata o extremo de non desexar outra cousa que conservarse tal e como aparecía no cadro para sempre.

Non obstante, non se trata da primeira manifestación do narcisismo como tema nunha obra narrativa. Xa Ovidio incluíra dentro das súas Metamorfoses, o mito de Narciso. Dezanove séculos máis tarde, o poeta Paul Valery quedou fascinado por este mito, do mesmo xeito que o filósofo Gastón Bachelard, quen fai un estudo sobre o seu significado e o porqué do seu encanto dentro de *A auga dos soños''.

Outros autores falan do dandismo dentro da novela, pois varios personaxes distínguense pola súa elegancia e o seu bo ton. Os vínculos entre narcisismo e dandismo son evidentes, pero non falamos do mesmo. O exemplo do narcisista é Dorian Gray, mentres que un dandi pode ser Lord Henry, co seu xeito de comportarse e de falar tépedo. O fin supremo da vida para Lord Henry é a satisfacción dos desexos inmediatos, o cal leva a incluír dentro ao hedonismo cirenaico dentro das temáticas da novela. Esta filosofía de vida obsérvase nas alusións ao pracer que fai Lord Henry.

Todos estes temas aparecen na novela, pero sempre partindo do argumento universal da eterna mocidade. Ademais, trátanse outros aspectos como a decadencia tanto da sociedade (baixo o reinado de Vitoria I) como do personaxe de Dorian Gray e a corrupción da súa alma. Así mesmo, aparecen retratadas a vaidade, a arrogancia e a moral perversa e retorta da sociedade da época.

## Notas
Economía de Kuwait

[left|thumb|Edifícios da [Kuwait (cidade)|cidade de Kuwait.]]
Kuwait ten unha economía rica, con reservas de petróleo estimadas en 104 mil millóns de barrís, 8% das reservas mundiais. O petróleo representa case 50% do produto interno bruto, 95% das exportacións e o 80% das receitas gobernamentais. O país experimentou un rápido crecemento económico nos últimos anos, pero a baixa dos prezos do petróleo impediu o décimo superávit consecutivo do orzamento.

## Notas
Gran Premio de Australia de 2009

O **Gran Premio de Australia de 2009** (formalmente o **LXXIV Gran Premio de Australia ING**) foi unha carreira de Fórmula 1 celebrada o 29 de marzo de 2009 no Melbourne Grand Prix Circuit, Melbourne, Australia. Foi a primeira carreira do Campionato Mundial de Fórmula 1 de 2009. A carreira, composta por 58 voltas, foi gañada por Jenson Button do equipo Brawn GP tras saír da *pole position*. Rubens Barrichello finalizou segundo no segundo automóbil de Brawn GP e con Jarno Trulli, de Toyota, terceiro.

Brawn GP converteuse no primeiro construtor en clasificar na *pole position* para logo gañar o Gran Premio no seu debut desde que Mercedes o fixera no Gran Premio de Francia de 1954. A carreira tamén foi a segunda en toda a historia da Fórmula 1 en rematar baixo condicións de *safety car* (a primeira no Gran Premio do Canadá de 1999) despois dunha colisión entre Robert Kubica e Sebastian Vettel, que ían rodando segundo e terceiro, respectivamente, na volta 56 a falta de dúas para o final.

## Clasificación 
:*Os monoprazas que empregaron o sistema KERS están marcados cun "‡".*

### Clasificación 
* **Nota 1.** Ambos os Toyota foron atrasados ao final da grella por rodar con aleróns traseiros ilegais, polo que optaron por comezar desde o *pit lane*.
* **Nota 2.** Lewis Hamilton sufriu unha penalización de cinco prazas por mudar a súa caixa de cambios.

### Carreira 
* **Nota 3.** Lewis Hamilton e McLaren foron descualificados do Gran Premio despois de que os comisarios atoparan que proporcionaran información falsa sobre as circunstancias baixo as que Jarno Trulli pasara a Hamilton co *safety car* en pista.

## Campionato tras a carreira 
;Campionato de pilotos

;Campionato de construtores

* **Nota:** só se inclúen as cinco primeiras posicións en ambas as clasificacións.

## Notas 
## Véxase tamén 
### Ligazóns externas 
* Resultados oficiais do Gran Premio de Australia
** FIA
** Formula1.com
Paulínia

**Paulínia** é unha cidade brasileira do estado de São Paulo. Está a 118&nbsp;km ao norte da capital do estado. Ten unha área total de 139&nbsp;km² e unha poboación estimada, no ano 2008, de 81.544 habitantes. Xunto con outras 18 cidades, forma a segunda rexión metropolitana do estado de São Paulo, con aproximadamente 2,33 millóns de habitantes (6,3% da poboación do estado).

## Notas
## Véxase tamén
### Ligazóns externas
* Fotos de Paulínia
* Novas de Paulínia
Selección de rugby da Arxentina

A **Selección de rugby da Arxentina**, máis coñecida como **Los Pumas**, é a selección nacional de rugby da Arxentina. Actualmente, a pesar de que a Unión Arxentina de Rugby non posúe unha liga profesional, situación que cambiará no 2009, ocupa o quinto posto na clasificación mundial da IRB. Actualmente, segundo esa clasificación, é a mellor selección de rugby en todo o continente americano, gañando até o momento en tódalas cinco edición disputadas do Campionato Panamericano de rugby e a integridade dos vinte e oito Campionatos Suramericanos que xogou excepto un en 1981, gañado por Uruguai.

Os Pumas disputaron até o mes de outubro de 2007 a suma de 279 partidos, dos cales gañaron 167, perderon 106 e empataron 6, o que dá un 59.86% de eficacia. Arxentina ostenta dúas marcas mundiais: son o equipo coa maior serie de vitorias consecutivas (20 entre 1960 e 1974) e posúen a maior marxe de puntos fronte a un rival (152 a 0 fronte a Paraguai o 1 de maio de 2002). Fronte ás nacións consideradas potencias deste deporte, Arxentina bateu a todas polo menos unha vez, coa excepción de Suráfrica e Nova Zelandia. O seu mellor resultado contra os All Blacks foi un empate obtido en 1985 en Buenos Aires, no estadio de Ferro Carril Oeste.

## Rexistros 
### Copa do Mundo de Rugby 
*Participacións da Arxentina na Copa do Mundo.*

### The Rugby Championship 

## Notas
World Rugby

**World Rugby** é a institución que goberna o rugby internacional. Até o ano 2014 o seu nome foi **International Rugby Board** ou **IRB**. Foi fundada o 1 de xaneiro de 1886 polas federacións de Escocia, Gales e Irlanda, uníndose Inglaterra en 1890. A súa sede está en Dublín. Está encargada de regulamentar as regras do xogo e de organizar a Copa do Mundo de Rugby.

## Membros de World Rugby 
World Rugby agrupa 103 federacións de rugby de distintos países ademais de 17 membros asociados, todos eles afiliados a unha das seis asociacións rexionais, que son: África, América do Norte, América do Sur, Asia, Europa e Oceanía.

### Rugby Afrique 
### Rugby Americas North 
### Sudamérica Rugby 
### Asia Rugby 
### Rugby Europe 
### Oceania Rugby 
## Véxase tamén 
### Outros artigos 
* Copa do Mundo de Rugby
* Xogador do Ano de World Rugby
* Adestrador do Ano de World Rugby

### Ligazóns externas 
* Páxina oficial de World Rugby 
* Ranking de World Rugby
Asfixiofilia

A **hipoxifilia** ou **asfixiofilia** é unha parafilia que consiste na excitación sexual a través da privación do ar á parella ou a un mesmo. Isto pódese facer mediante a obstrución das vías respiratorias con obxectos cubrindo a cabeza con elementos plásticos ou de látex ou recorrendo á semiestrangulación. Cando o practica unha persoa soa, denomínase *autoasfixia erótica*.

Trátase dunha práctica sexual moi perigosa. Estímase que entre 500 e 1.000 persoas morren cada ano nos Estados Unidos por autoasfixia erótica. A meirande parte dos casos (96%) corresponden a homes. A morte pode acaecer dende a adolescencia ata os 70 anos, sendo máis frecuente arredor dos 20 anos. Unha complicación non mortal da asfixiofilia é a lesión cerebral por anoxia.

## Notas 
## Véxase tamén 
### Outros artigos 
* Parafilia
* Sexualidade
Lied der Deutschen

**Das Lied der Deutschen** ou **Das Deutschlandlied** (en galego: *A canción dos alemáns* ou *A canción da Alemaña*) é unha canción con letra escrita en 1841 por August Heinrich Hoffmann von Fallersleben e música de Joseph Haydn, composta orixinalmente en 1797 como parte dun cuarteto de cordas (*Kaiserquartett*) e que constitúe, na súa totalidade ou parcialmente, o himno nacional de Alemaña desde 1922. A mesma partitura, pero con texto de Leopold Haschka, foi o himno do Imperio Austrohúngaro, *Gott erhalte Franz den Kaiser*. Posteriormente, mantívose a melodía, pero a letra mudouse.

## Situación actual 
O himno é só a terceira estrofa desde a fundación da República Federal de Alemaña e así quedou constatado en 1952 por un intercambio de correspondencia, que logo se publicou no boletín oficial do goberno federal, entre o Presidente Federal Theodor Heuss e o Chanceler Federal Konrad Adenauer; o status foi confirmado en 1991 nun intercambio de correspondencia entre o Presidente Federal Richard von Weizsäcker e o Chanceler Helmut Kohl.

## Orixes e historia 
O texto xurdiu nunhas circunstancias moi concretas, cando non existía un Estado alemán, senón que o territorio estaba divido nunha morea de cidades-estados e provincias, que paseniñamente foron asimiladas cara ao goberno central de Berlín ata converterse no Imperio Alemán en xaneiro de 1871. Logo da primeira guerra mundial, este texto, escrito 30 anos antes da unificación alemá, converteuse en himno nacional. A primeira estrofa «*Deutschland, Deutschland über alles*», malia que orixinariamente expresaba sinxelamente unha arela de unidade nacional, quedou vencellada co imperialismo alemán e, logo, co goberno nazi e a súa política abertamente expansionista. Entre 1933 e 1945, cantábase a primeira estrofa e logo o *Horst Wessel Lied*, o himno do partido nazi.

## Letra
A continuación amósase a letra de "Lied der Deutschen" tal como foi escrita por Hoffmann von Fallersleben. Só a terceira estrofa é actualmente o himno nacional da República Federal de Alemaña.

## Notas
## Véxase tamén
### Outros artigos
**Horst Wessel Lied*, himno do partido Nazi interpretado entre 1933 e 1945 xunto ao Lied der Deutschen.
**Auferstanden aus Ruinen*, himno da República Democrática Alemá.

### Ligazóns externas
*Son do himno en formato mp3
*[Partituras de dominio público en International Music Score Library Project](http://imslp.org/wiki/Deutschlandlied_(Haydn,_Joseph))
*Letra e música
*Sobre o himno
Podofilia

[miniatura|dereita|Ilustración de [Martin van Maële da obra de Pierre Mac Orlan *La Comtesse au fouet* (1926).]]

A **podofilia** é un pronunciado interese fetichista nos pés humanos. Trátase dunha parafilia, sendo un dos fetichismos máis comúns nos homes. Pola contra, o fetichismo do pé en mulleres é un comportamento sexual apenas estudado e moi pouco habitual.

Un fetichista do pé pode sexualmente ser excitado ao ver, tocar, apalpa, agarimar, lamber, ulir ou bicar os pés doutra persoa. Existen tamén fetichistas que gozan castigando os pés doutras persoas, pero estes representan máis que nada unha variante de BDSM sen relación co fetichismo de pés convencional. A resposta do fetichista é a mesma ou moi similar á resposta de excitación sexual fronte aos xenitais ou outros trazos específicos de cada sexo como os seos femininos. Ademais, moitos fetichistas de pés gozan practicando coa súa parella a técnica do chamado "footjob", a cal consiste basicamente nunha masturbación/masaxe efectuada cos pés.

Aínda que o fetichismo de pés non debe ser confundido co fetiche polo calzado, existe unha relación íntima entre ambos os dous, xa que os fetichistas de pés perciben de xeito erótico o calzado aberto feminino. Do mesmo xeito que a indumentaria e a lenzaría erótica (tangas, bragas, bikinis, escotes, minisaias etc.) resaltan os atributos do corpo da muller convencionalemente aceptados pola sociedade como sexuais, para un fetichista de pés o uso por parte dunha muller con fermosos pés de calzado aberto (sandalias, alpargatas etc) así como outros elementos (esmalte nos dedos do pé, aneis podales, tatuaxes, colares nos nocellos etc.) resultan moi estimulantes dende o punto de vista erótico. Ademais moitos fetichistas senten atracción polos pés vestidos de pantimedias de diversas cores, medias de rede ou certo tipo de medias que posúen cavidades para as dedas.
Acrofilia

miniatura|dereita|Anna Swan, muller canadense que padecía xigantismo, motivo de excitación que dá lugar ao concepto de acrofilia.
A **acrofilia** está catalogada como un tipo de parafilia. Consiste na excitación con parellas sexuais de talle alto. Así mesmo tamén é considerada como un fetiche que combina o sexo con lugares de altura. Un dos exemplos máis comúns é o sexo practicado nun avión, práctica que nos Estados Unidos recibe o nome de *smile high*.

Fóra do plano estritamente sexual, pódese falar de acrofilia entendéndoa como o gusto polas alturas, en contraposición coa acrofobia.

## Notas 
## Véxase tamén
### Outros artigos
* Parafilia
* Sexualidade
Cerimonia

Unha **cerimonia** é unha actividade, provista de significado ritual, que se desenvolve para unha ocasión especial. Tradicionalmente, unha cerimonia pode marcar un rito de paso no desenvolvemento persoal. Entre outros motivos, as causas da cerimonia poden ser:

* o parto
* a entrada na puberdade
* o paso á idade adulta
* a consecución dun diploma
* o matrimonio
* o enterro

## Notas
Diploma

**Diploma** é a credencial estendida por unha corporación, asociación etc. para acreditar un galardón ou grao académico. Por outra banda, a acepción clásica de diploma refírese a calquera instrumento ou documento expedido por algunha Autoridade pública. Entre os diferentes nomes con que se lle coñece na antigüidade, atópanse como máis comúns os seguintes: *cártula*, *carta*, *instrumento*, *testamento*, *páxina* ou *escritura*. Dáse o nome de cartulario ao códice que reúne as copias literais dos diplomas ou privilexios concedidos a unha igrexa ou corporación e que se garda no arquivo desta.miniatura|300px|Diploma de doutor en medicina.|centro
Voda

[miniatura|[Xosé Neira Vilas e Anisia Miranda, no día do seu casamento, en Buenos Aires.]]
Unha **voda**, tamén chamada **casoiro**, **casamento**, **esposorio**, **himeneo** ou **nupcias** é unha cerimonia civil ou relixiosa mediante a que se principia un acordo de matrimonio. A cerimonia componse de varias partes, que poden variar dependendo do rito, aínda que as máis comúns, fundamentalmente na concepción relixiosa do termo, son o intercambio de aneis e os votos nupciais.

## En Galiza 
En Galiza, tradicionalmente foron maioritarias as vodas católicas, mais a partir do comezo do século XXI a tendencia foi mudando en favor dos casamentos civís. Foi no ano 2009 cando estes últimos superaron por vez primeira a aqueloutras de corte relixioso. 
En 2016 casaron en Galiza un total de 9&nbsp;129 parellas, das que 6&nbsp;879 (o 75,35%) o fixeron por medio de cerimonias civís e 2&nbsp;250 (o 24,65%) seguiron o rito católico.
[miniatura|Foto do casamento de [Xavier Prado Rodríguez|Xavier Prado Lameiro posando coa súa muller, Dolores Montes, en 1907.]]

## O casamento na cultura popular galega 
* Casaron a Pedro con Manoela; se ruín é el, ruín é ela. 
* Casou Pedro e non foi mal; casou en terras de pan. 
* Día de casamento, día de contento. 
* O día da voda deixade á noiva que se compoña. 
* O día que me casei, boa cadea me botei. 
* O día que te casas, ou te curas ou te matas. 
* O día que te cases, ten coidado non te manques.

* Cásate, Xan, en domingo,/ estarás o luns de voda,/ o martes traballarás,/ e acabouse a festa toda.
* Cásate Xan en domingo,/ estarás o luns de voda/ e o martes traballarás / para que folgue túa dona.

## Notas 
## Véxase tamén 
### Outros artigos 
* Divorcio
Proxecto

Un **proxecto** é unha tarefa planificada que consiste nun conxunto de actividades que se atopan interrelacionadas e coordinadas; a razón dun proxecto é acadar obxectivos específicos dentro dos límites que impoñen un orzamento e un lapso de tempo previamente definidos.

## Terminoloxía 
O termo "proxecto" pode referirse tanto á idea de algo que se pensa realizar e de como se pensa realizar, como á primeira redacción dun texto, ou ao conxunto dos planos e as explicacións relativas a cálculos, orzamentos etc., dunha obra de arquitectura ou enxeñaría. 

A xestión de proxectos é a aplicación de coñecementos, habilidades, ferramentas e técnicas ás actividades dun proxecto para satisfacer os requisitos do proxecto. Pode referirse a ámbitos diversos como á ciencia (por exemplo Proxecto Xenoma Humano), á tecnoloxía (p. ex. Proxecto Apollo), á literatura (como o proxecto Gutemberg) ou calquera outro eido.

Un termo vinculado e derivado é **anteproxecto**, referido ao estudo provisional dun proxecto, que serve de orientación antes de realizar o definitivo. Ese termo está caendo en desuso no eido da xestión de proxectos, pero segue a ser habitual en arquitectura e administración pública (por exemplo *anteproxecto de lei*).

## Véxase tamén 
* Xestión de proxectos
* PMBOK
Premio

[miniatura|[Medalla dos Xogos Olímpicos de 1908.]]
Un **premio** (do latín *praemium*) é calquera artigo ou compensación doutro tipo, como agasallos ou cartos, que se reciben a modo de agradecemento ou recoñecemento polo esforzo realizado, aínda que para algúns premios intervén a sorte; tal é o caso dos premios que outorgan as lotarías, rifas e case todos os sorteos de televisión.

Algúns dos premios máis coñecidos son os seguintes:

* Balón de Ouro
* Premios Globos de Ouro
* Premios Emmy
* Premios Grammy
* Premios Mestre Mateo
* Premios Nobel
* Premios Óscar
* Premio Planeta
* Premios Princesa de Asturias
* Premio Pulitzer
* Premio Xerais

## Véxase tamén
Profeta

[miniatura|[Moisés, considerado un profeta do cristianismo, xudaísmo e islam.]]
Un **profeta** é unha persoa que tivo un encontro coa divindade, que lle ordenou revelar á humanidade unha mensaxe, usualmente sobre aquilo que ha de chegar nun tempo futuro. Os oráculos grecolatinos eran proféticos pero a figura emprégase decote no sentido das relixións de libro (cristianismo, xudaísmo e islam). A miúdo os profetas fundan ou cambian o xeito de entender a relixión, pola relevancia da súa mensaxe. Estritamente falando, un profeta é alguén que sostén haber ter unha experiencia persoal con Deus, recibindo del a misión de comunicar as súas revelacións e, como consecuencia diso, fala no seu nome aos seres humanos. Posúe o profeta calidades de intercesor polo pobo ante Deus e á súa vez é mensaxeiro da súa palabra. O seu carisma de interpretar a historia desde a perspectiva de Deus recibe o nome de don de profecía.
Alicia Fernández Rodríguez

**Alicia Fernández Rodríguez**, nada en Escairón (O Saviñao) o 15 de novembro de 1987, é unha poeta galega.

## Traxectoria 
Licenciada en Filoloxía Galega pola USC. Ten publicados poemas en revistas literarias como *A Caramuxa*, *A ciegas*, *Dorna* e *Xistral*. Impartiu obradoiros de escrita creativa. Foi fundadora e directora durante dous anos da libraría Chan da Pólvora, en Compostela, que forma parte dun proxecto máis amplo canda Antón Lopo, Gonzalo Hermo, Manolo Martínez e Eduard Velasco.

## Obras 
### Poesía 
* *Botar o mar polos ollos* (2005). Edições Tema.
**Mamá pelicano* (2020). Espiral Maior.

### Obras colectivas 
* *Sempre mar. Cultura contra a burla negra*, 2003.
* *Letras novas*, 2008, Asociación de Escritores en Lingua Galega.
* *Guía viva de ortodoxos y heterodoxos en la poesía contemporánea gallega*, 2012, Endymión.
* *Versus cianuro. Poemas contra a mina de ouro de Corcoesto*, 2013, A. C. Caldeirón.
* *No seu despregar*, 2016, Apiario.
**13. Antoloxía da poesía galega próxima*, 2017, Chan da Pólvora.

## Premios 
* Premio de poesía Francisco Fernández del Riego.
* Premio de poesía Francisco Añón.
* 3º Premio de poesía Díaz Jácome (2002).
* Premio de poesía Ánxel Casal.
* Premio Minerva.
* 3º premio do I Concurso de Poesía Centro Recreativo de Artes en 2014, por *Inventario do devezo*.
* Premio de poesía Fiz Vergara Vilariño en 2019 por *Mamá pelicano*.

## Notas 
## Véxase tamén 
### Ligazóns externas 
* Ficha da autora na AELG.
* Artigo Carencias II en Nós Diario
Prefectura

O termo **prefectura** (do latín *præfectura)* foi usado para denominar unha estrutura administrativa e de goberno dun territorio, que dependía dun prefecto (*præfectus*). 

## Imperio Romano 
Hai diversidade de opinións sobre o emperador que estableceu este sistema. Se ben, tradicionalmente, admítese que aínda que foi Diocleciano quen máis estruturou o sistema administrativo no que as cidades se agrupaban en provincias e, estas en dioceses, foi o emperador romano Constantino I, quen creou agrupou as dioceses en Prefecturas, establecendo entre 3 e 5. 

Os prefectos perderon as anteriores competencias de tipo militar e se converteron en auténticos funcionarios que ostentaban, por delegación imperial, o poder administrativo (control de prezos, realización e coidado das infraestruturas, mantemento das calzadas), financeiro (fixacións dos impostos e control da súa recadación) e xudicial (unha lei do 331, prohibiu apelar as súas resolucións) nas súas prefecturas. Amais diso, controlaban a actividade dos cargos xerarquicamente inferiores como os vigairos das dioceses e os gobernadores das provincias que estaban baixo a súa dependencia.

Cara o 320, existían 4 prefecturas: Oriente, Galias, Italia e Ilírico.

## Notas 
## Véxase tamén 
### Bibliografía 
* 
* 
*
Morioka

**Morioka** (盛岡市, もりおかし, *Morioka-shi*) é un concello da prefectura de Iwate no Xapón. Está situado na rexión de Tōhoku e no centro da prefectura, ao noroeste da illa de Honshū. Ten 886,47&nbsp;km² de superficie, unha poboación de 298.689 habitantes (2009) e unha densidade de poboación de 337 h/km².

O concello de Morioka limita cos concellos de Shizukuishi, Takizawa, Hachimantai, Iwate, Kuzumaki, Iwaizumi, Kawai, Hanamaki, Shiwa e Yahaba.

## Cidades irmandadas 
*  Victoria, Columbia Británica, Canadá (1985).

## Personaxes de sona 
* Mitsumasa Yonai (米内光政) - Militar e político.
* Inazō Nitobe (新渡戸稲造).
* Takuboku Ishikawa (石川啄木) - Poeta.
* Mitsuo Ogasawara (小笠原満男) - Futbolista.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Morioka .
* Sitio web oficial da cidade de Morioka .
Porto do Carrio, Losón, Lalín

**Porto do Carrio** é un lugar da parroquia de Losón, no concello pontevedrés de Lalín, na comarca do Deza. Segundo o INE, no 2008 tiña 8 habitantes (1 home e 7 mulleres), o mesmo número de habitantes que no ano 2000.

## Lugares e parroquias 
### Lugares de Losón 
### Parroquias de Lalín
Economía de Libia

A **economía de Libia** é unha das máis fortes de África grazas ó petróleo e ó gas natural, que responden por 95% das exportacións do país, 1/4 do produto interno bruto e 60% dos salarios do sector público.

A pesar dos sucesivos bloqueos económicos impostos pola Organización das Nacións Unidas (ONU) e algúns países occidentais, a economía do país logrou sosterse e Libia nunca coñeceu situacións tan desesperadas como as que viviu Iraq, tras ser vítima de medidas similares por parte da ONU. En 2003 despois de reformas económicas, a ONU suspendeu o bloqueo económico ao país.

## Notas 
## Véxase tamén 
### Ligazóns externas 
* Underground "Fossil Water" Running Out Brian Handwerk, National Geographic, 6 de maio de 2010 
* Libya turns on the Great Man-Made River, by Marcia Merry, Printed in the Executive Intelligence Review, setembro de 1991
Kurashiki

**Kurashiki** (倉敷市, くらしきし, *Kurashiki-shi*) é un concello da prefectura de Okayama no Xapón. Está situado ao sur da prefectura, na rexión de Chūgoku, na illa de Honshu. Ten 354,72&nbsp;km² de superficie, unha poboación de 473.791 habitantes (2009) e unha densidade de poboación de 1.340 hab./km².

O concello de Okayama limita cos concellos de Asakuchi, Yakage, Sōja, Okayama, Hayashima e Tamano.

## Turismo 
* Museo de Arte de Ōhara

## Cidades irmandadas 
*  Kansas City
*  Christchurch
*  Sankt Pölten

## Véxase tamén 
### Ligazóns externas 
* Sitio web oficial da cidade de Kurashiki .
Fukuyama

**Fukuyama** (福山市, ふくやまし, *Fukuyama-shi*) é un concello da prefectura de Hiroshima no Xapón. Está situado ó extremo leste da prefectura, na zona da provincia histórica de Bingo e no centro da parte San'yō da rexión de Chūgoku, no oeste da illa de Honshū. Ten 518,07&nbsp;km² de superficie, unha poboación de 461.745 habitantes (2009) e unha densidade de poboación de 891 h/km².

O concello de Fukuyama limita cos concellos de Onomichi, Fuchū, Jinsekikōgen (que son da prefectura de Hiroshima); Ibara e Kasaoka (que son da prefectura de Okayama).

## Personaxes de sona 
* Masuji Ibuse (井伏 鱒二, いぶせ ますじ, 1898 - 1993) - Escritor.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio oficial da cidade de Fukuyama 
* Sitio oficial da cidade de Fukuyama
Saga, Xapón

**Saga** (佐賀市, さがし; *Saga-shi*) é un concello xaponés da prefectura de Saga. Está situado ó noroeste da rexión de Kyūshū e da prefectura, na illa de Kyūshū. Ten 431,42&nbsp;km² de superficie, unha poboación de 238.723 habitantes (2009) e unha densidade de poboación de 553 hab./km².

O concello de Saga limita pola terra cos concellos de Karatsu, Taku, Ogi, Kanzaki (que son da prefectura de Saga); de Maebaru, Fukuoka e Ōkawa (que son da prefectura de Fukuoka).

## Cidades irmandadas 
*  Warren County e Glens Falls
*  Yeonje-gu
*  Lianyungang
*  Cussac-Fort-Médoc
*  Limeira

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Saga .
Miyoshi, Hiroshima

**Miyoshi** (三次市, みよしし, *Miyoshi-shi*) é un concello da prefectura de Hiroshima no Xapón. Está situado no norte da prefectura e no centro da rexión de Chūgoku, na parte oeste da illa de Honshū. Ten 778,19&nbsp;km² de superficie, unha poboación de 57.419 habitantes (2009) e unha densidade de poboación de 73,8 h/km².

O concello de Miyoshi limita cos concellos de Akitakata, Higashihiroshima, Sera, Fuchū, Shōbara (que son da prefectura de Hiroshima); de Ōnan, Misato e Iinan (que son da prefectura de Shimane).

## Véxase tamén 
### Ligazóns externas 
* Sitio web oficial da cidade de Miyoshi .
Saga

**Saga** pode referirse a:

***saga**, orixinariamente  referíase a unhas historias literarias nórdicas. Algúns exemplos son a **Saga Sturlunga** ou a **Saga de Carlomagno**;

Posteriormente acabou significando unha colección de relatos máis ou menos mitolóxicos ou de ciencia ficción, en distintos campos da cultura dos séculos XX e XXI. Algúns exemplos:

***Saga de Pilaf** (Dragon Ball);
***Saga do 21º torneo das artes marciais** (Dragon Ball);
***Saga do Exército de Red** (Dragon Ball);
***Saga da Fundación** (Isaac Asimov);

**Saga** é tamén un topónimo xaponés:
***Saga**, cidade do Xapón.
***Prefectura de Saga**, no Xapón.
Kudamatsu

**Kudamatsu** (下松市, くだまつし, *Kudamatsu-shi*)  é un concello da prefectura de Yamaguchi no Xapón. Está situado na parte sueste da prefectura, na área da provincia histórica de Suō, e ao suroeste da rexión de Chūgoku, no extremo oeste da illa de Honshu. Ten 89,36&nbsp;km² de superficie, unha poboación de 56.215 habitantes (2010) e unha densidade de poboación de 607 hab./km².

O concello de Kudamatsu limita cos concellos de Shūnan e Hikari.

## Xeografía 
* Illa de Kasado (笠戸島, かさどじま, *Kasado-jima*).

## Economía 
Na zona costeira fórmase a zona industrial de Shūnan coas cidades veciñas de Shūnan e Hikari.

## Notas 
## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kudamatsu .
Hōfu

**Hōfu** (防府市, ほうふし, *Hōfu-shi*) é un concello da prefectura de Yamaguchi, no Xapón. Está situado na parte sueste da prefectura, e na area da provincia histórica de Suō e no suroeste da rexión de Chūgoku, que así mesmo fica no extremo oeste da illa de Honshū. Ten 188,59&nbsp;km² de superficie, unha poboación de 116.351 habitantes (2009) e unha densidade de poboación de 617 hab./km².

O concello de Hōfu limita cos concellos de Yamaguchi e Shūnan.

## Historia 
Antigamente dentro do concello de Hōfu estaba situada a capital da provincia de Suō. Hōfu significa a capital ou goberno provincial (国府) de Suō (周防).

## Economía 
* Marukyu
* Mazda - A fabrica de Hōfu de Mazda

## Turismo 
* Templo xintoísta de Hōfu Tenman-gū (防府天満宮)

## Cidades irmandadas 
*  Akitakata, Prefectura de Hiroshima, Xapón (1971)
*  Chuncheon, Gangwon-do, Corea do Sur (1991)
*  Monroe, Estado de Míchigan, EUA (1993)

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Hōfu .
St. Jude's Children's Research Hospital

miniatura|dereita|Entrada principal
O '''St. Jude's Children's Research Hospital'* (*Hospital de Investigación dos Nenos de San Xudas'', en galego) fundado en 1962, é unha empresa de tratamento e investigación pediátrica principal concentrada nas enfermidades catastróficas dos nenos. Localízase en Memphis, Tennessee.

No 1996, Peter Doherty (Ph.D), do St. Jude's Children's Research Hospital, foi correceptor do Premio Nobel en Fisioloxía ou Medicina por un traballo relacionado co sistema inmunitario que mata células infectadas de virus.
Hagi

**Hagi** (萩市, はぎし, *Hagi-shi*) é un concello da prefectura de Yamaguchi no Xapón. Está situado no norte da prefectura e no oeste da rexión de Chūgoku, na zona de San'in, no extremo oeste da illa de Honshū. Ten 698,79&nbsp;km² de superficie, unha poboación de 54.819 habitantes (2009) e unha densidade de poboación de 78,4 h/km².

Antes da Restauración Meiji, a prefectura de Yamaguchi coñecíase como Chouxuu (長州), provincias de Suou (周防国) e Nagato (長門国), entón chámase dúas provincias de Bouchou (防長), Hagi era capital de Chouxuu.

O concello de Hagi limita cos concellos de Nagato, Mine, Yamaguchi, Abu (que son de prefectura de Yamaguchi), de Tsuwano e Masuda (que son de prefectura de Shimane).

## Xeografía 
* Illa de Mishima (見島).
* Illa de Ooshima (大島).
* Illa de Aishima (相島).
* Illa de Hitsushima (櫃島).

## Cidades irmandadas 
*  Kamakura-shi, prefectura de Kanagawa, Xapón.
*  Shimoda-shi, prefectura de Shizuoka, Xapón.
*  Wajima-shi, prefectura de Ishikawa, Xapón.
*  Ulsan, Corea do Sur (1968).

## Véxase tamén 
### Ligazóns externas 
* Sitio web oficial da cidade de Hagi .
Hikari

**Hikari** (光市, ひかりし, *Hikari-shi*) é un concello da prefectura de Yamaguchi no Xapón. Está situado no sueste da prefectura, na área da provincia histórica de Suō e ao oeste da rexión de Chūgoku, no extremo oeste da illa de Honshū. Ten 91,94&nbsp;km² de superficie, unha poboación de 53.120 habitantes (2009) e unha densidade de poboación de 578 h/km².

Hikari limita cos concellos de Kudamatsu, Shūnan, Tabuse, Yanai e Iwakuni.

## Economía 
Na zona costeira fórmase a zona industrial de Shūnan coas cidades veciñas de Kudamatsu e Shūnan.

## Personaxes de sona 
* Itō Hirobumi (伊藤 博文) - Foi samurai, político, e 1º, 5º, 7º e 10º primeiro ministro do Xapón
* Yōsuke Matsuoka (松岡洋右) - Foi diplomático e político, foi ministro de asunto exterior durante segunda guerra mundial 
* Kenji Miyamoto (宮本顕治) - Foi político e secretario xeral e presidente do Partido Comunista Xaponés, tamén membro da Dieta na Cámara.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Hikari .
Yanai

**Yanai** (柳井市, やないし, *Yanai-shi*) é un concello da prefectura de Yamaguchi no Xapón. Está situado ó sueste da prefectura, na zona da provincia histórica de Suō e ó oeste da rexión de San'yō na rexión de Chūgoku, ó extremo oeste da illa de Honshū. Ten 139,90&nbsp;km² de superficie, unha poboación de 35.032 habitantes (2009) e unha densidade de poboación de 250 h/km².

O concello de Yanai limita cos concellos de Kaminoseki, Hirao, Tabuse, Hikari e Iwakuni.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Yanai .
Unha manchea de contos

***Unha manchea de contos*** (***Una mà de contes***, título orixinal en catalán) é un programa da televisión pública catalá que conta tamén cunha versión radiofónica. Na Galiza foi emitido pola TVG dentro do contedor infantil/xuvenil *Xabarín Club*. O 2 de febreiro do 2009 comezou a se emitir na G2.

## O programa
Nunha manchea de contos unha voz en "off" explica un conto namentres se ve como se ilustra con técnicas pictóricas diversas: acuarela, debuxo, colaxe... O proceso móstrase en plan curto, de maneira que só se ve a ilustración e as mans do artista plástico; de aquí o nome de "Unha man de contos" e das agrupacións de cinco en cinco, como dedos da man.

En principio faranse contos clásicos, e a intención, co tempo, é crear unha antoloxía de contos populares en catalán que sexa de referencia para as familias catalás. A duración de cada conto é, aproximadamente, de 7 minutos.

Este espazo non incorpora ningunha técnica de animación. Pretende fundamentar o seu interese na fascinación que pode provocar nos nenos o feito de veren o proceso de elaboración das ilustracións. Por outra banda, pode resultar especialmente estimulante para nenos e nenas con intereses dirixidos á expresión plástica e artística.

## Autores
Tódolos debuxantes teñen experiencia no mundo da ilustración, inda que os seus nomes non son especialmente coñecidos. A banda sonora de cada un dos contos tamén está composta orixinalmente por un músico. As locucións en "off" van a cargo de voces con experiencia recoñecida no medio.

## Véxase tamén 
### Outros artigos 
*TV3
*Xabarín Club

### Ligazóns externas 
*Páxina oficial 
**Unha manchea de contos* en TV3.cat
Bandeira de Croacia

A **bandeira de Croacia** (en ) consiste en tres bandas horizontais de igual tamaño de cor vermella, branca e azul. No medio atópase o escudo de Croacia. A bandeira está en vixencia desde o 21 de decembro de 1991, dez meses antes da súa independencia. Mentres Croacia era parte da República Federal Socialista de Iugoslavia, a bandeira era semellante, agás pola estrela vermella de cinco puntas con bordo amarelo que se atopaa no lugar do actual escudo de armas.

## Outras bandeiras 

Ficheiro:Civil Ensign of Croatia.svg|20px Bandeira da Mariña mercante. Proporción: 2:3
Ficheiro:Naval Ensign of Croatia.svg|20px Bandeira da Armada. Proporción: 2:3
Ficheiro:Naval Jack of Croatia.svg|Pavillón de proa. Proporción: 2:3
Ficheiro:Flag of the President of Croatia.svg|20pxEstandarte do Presidente de Croacia. Proporción: 1:1

## Bandeiras históricas 

Imaxe:Flag of Croatia Ustasa.svg|20px Bandeira do Estado Independente de Croacia (1941 - 1945)
Ficheiro:Naval Ensign of the Independent State of Croatia.svg|20px Bandeira naval do Estado Independente de Croacia, en 1944
Ficheiro:Flag of SR Croatia.svg|20px Bandeira de Croacia dentro de Iugoslavia (1947 - 1990)
Ficheiro:Flag of Croatia (1990).svg|20px Bandeira de Croacia dentro de Iugoslavia (1990 - 1991)

## Véxase tamén 
### Ligazóns externas 
*